Professoreita

**Professoreita** *35 professoria Kuninkaallisen Turun, sittemmin Suomen Keisarillisen Aleksanterin-, nyttemmin Helsingin yliopiston 35 vuosikymmeneltä* on Matti Klingen 1984 kirjoittama ja Otavan julkaisema teos.

## Julkaiseminen
Kirja on alaotsikkonsa mukaisesti esittely Helsingin yliopiston ja sitä edeltäneiden Keisarillisen Aleksanterin-Yliopiston ja Turun akatemian valituista professoreista. Kirjan toinen painos julkaistiin 1990 ja siinä alaotsikko on muotoa *35 esseetä 350-vuotisen akateemisen elämämme merkkimiehistä*. Kirja on ilmestynyt myös ruotsiksi.

## Sisältö
Kirja rakentuu Helsingin yliopiston ja sen edeltäjien historian varrelle niin, että jokaiselta vuosikymmeneltä, alkaen 1640-luvulta ja päätyen 1980-luvulle, esitellään yksi professori. Esittelyt ovat esseinä laadittuja tekstejä ilman määrämuotoista tai ainakaan keskenään samanlaista rakennetta, ja yleensä muutaman sivun mittaisia. Kirjassa on myös Klingen valitsema kuvitus teksteineen, sekä piirroksina ja valokuvina että otteina julkaisuista. Kirjassa ei ole esipuhetta tai muutakaan johdantoa, mutta professoreiden esittelyjen jälkeen siinä on aakkosellinen henkilöhakemisto.

### Kirjassa esitellyt professorit
Kaikki kirjassa esitellyt 35 professoria ovat miehiä. He ovat järjestyksessä vuosikymmenineen ja Klingen kullekin antamine luonnehdintoineen seuraavat:
* 1640-luku 1. Mikael Wexionius: Wexionius, renessanssihumanisti
* 1650-luku 2. Martin Stodius: Stodius, suomentaja ja maagikko
* 1660-luku 3. Andreas Thuronius: Thuronius, terävä ajattelija
* 1670-luku 4. Enevaldus Svenonius: Svenonius, puhdasoppisuuden mahtisensori
* 1680-luku 5. Daniel Achrelius: Achrelius, maailman pohtija
* 1690-luku 6. Torsten Rudeen: Rudeen, rakkausrunoilijasta poliittiseksi piispaksi
* 1700-luku 7. Petter Hjelm: Hielm, sota-ajan lääkäri
* 1710-luku 8. Daniel Juslenius: Juslenius, suomalaisten ja puhtaan opin puolustaja
* 1720-luku 9. Henrik Hassel: Hassel, tyyliä ja velvollisuudentuntoa
* 1730-luku 10. Johan Browallius: Browallius, luonnontiede ja Raamattu
* 1740-luku 11. Karl Fredrik Mennander: Mennander, pohjalainen polyhistori
* 1750-luku 12. Pehr Kalm: Kalm, karviaismarjahilloa kateederissa
* 1760-luku 13. Pehr Adrian Gadd: Gadd, maanviljelyksen uranuurtaja
* 1770-luku 14. Henrik Gabriel Porthan: Porthan, "saksalainen" professori
* 1780-luku 15. Matthias Calonius: Calonius, suuri juristi
* 1790-luku 16. Johan Gadolin: Gadolin, tupakkatehtailija ja maailmankuulu kemisti
* 1800-luku 17. Jakob Tengström: Jacob Tengström, murrosajan johtaja
* 1810-luku 18. Gabriel von Bonsdorff: von Bonsdorff, monitoimimies sukuyhteisössä
* 1820-luku 19. Johan Fredrik Wallenius: Wallenius, ihailtu ja pelätty
* 1830-luku 20. Gustaf Hällström: Hällström, pohjalainen fyysikko
* 1840-luku 21. Johan Jakob Tengström: J.J. Tengström, hegeliaani
* 1850-luku 22. Fredrik Cygnaeus: Cygnaeus, kosmopoliittinen patriootti
* 1860-luku 23. Lorenz Lindelöf: Lindelöf, matemaatikosta maamarsalkaksi
* 1870-luku 24. Wilhelm Gabriel Lagus: Lagus, arabiaa, surujuhlia ja ylioppilaita
* 1880-luku 25. E. G. Palmén: E.G. Palmén, toimelias "äkäpää"
* 1890-luku 26. Edvard Hjelt: Hjelt, Saksan vaikutuspiirissä
* 1900-luku 27. Werner Söderhjelm: Söderhjelm, impulsiivinen maailmanmies
* 1910-luku 28. Edvard Westermarck: Westermarck, darwinisti Tangerissa
* 1920-luku 29. Antti Tulenheimo: Tulenheimo, hämäläinen hallintomies
* 1930-luku 30. Eino Kaila: Kaila, dramaattinen filosofi
* 1940-luku 31. Edwin Linkomies: Linkomies, roomalainen
* 1950-luku 32. Paavo Suomalainen: Suomalainen, aikaansaava mandariini
* 1960-luku 33. Erik Allardt: Allardt, nelikentän ideologi
* 1970-luku 34. Ernst Palmén: Ernst Palmén, reipas puolustaja
* 1980-luku 35. Olli Lehto: Lehto, matemaatikko maailmalla

## Lähteet